3. การประกอบธุรกิจของแต่ละสายผลิตภัณฑ์

ผลิตภัณฑ์จากอุตสาหกรรมปิโตรเคมีครบวงจรของบริษัทและบริษัทในเครือทีพีไอ สามารถแบ่งได้เป็น
2 สาย คือ ผลิตภัณฑ์ปิโตรเคมี และผลิตภัณฑ์น้ำมัน

3.1 ลักษณะของผลิตภัณฑ์

(1) ผลิตภัณฑ์ปิโตรเคมี

(1.1) โอเลฟินส์

โอเลฟินส์จัดเป็นผลิตภัณฑ์ปิโตรเคมีขั้นต้น
ใช้เป็นวัตถุดิบในการผลิตผลิตภัณฑ์ปิโตรเคมีขั้นกลางและขั้นปลาย บริษัทเริ่มผลิตโอเลฟินส์ได้ในปี
2540 ทดแทนการสั่งซื้อจากภายนอก ด้วยกำลังการผลิต 706,000 ตันต่อปี
ผลผลิตหลักที่ได้จากโรงงานผลิตโอเลฟินส์ประกอบด้วย เอทิลีน โพรพิลีน และบิวทาไดอีน
ซึ่งส่วนใหญ่ใช้ป้อนให้กับโรงงานผลิตเม็ดพลาสติกชนิดต่างๆ ของบริษัทและบริษัทในเครือ

(1.2) อะโรเมติกส์

อะโรเมติกส์เป็นผลิตภัณฑ์ปิโตรเคมีขั้นต้นเช่นเดียวกับโอเลฟินส์
บริษัทเริ่มผลิตอะโรเมติกส์ได้พร้อมกับโอเลฟินส์ในปี 2540 ผลิตภัณฑ์หลักของอะโรเมติกส์ ได้แก่
เบนซิน โทลูอีน ไซลีน หรือเรียกย่อว่า BTX ปัจจุบันบริษัทมีกำลังการผลิตอะโรเมติกส์ 367,000
ตันต่อปี อะโรเมติกส์ที่บริษัทผลิตได้ส่วนใหญ่ใช้ป้อนโรงงานผลิตผลิตภัณฑ์ปิโตรเคมีขั้นกลางของบริษัท
โดยจำหน่ายให้บุคคลภายนอกบางส่วน

(1.3) เม็ดพลาสติก

เม็ดพลาสติกจัดเป็นผลิตภัณฑ์หลักเพื่อจำหน่ายที่สำคัญของบริษัท
ผลิตภัณฑ์เม็ดพลาสติกของบริษัทและบริษัทย่อย ประกอบด้วยเม็ดพลาสติกชนิด HDPE, PP, ABS,
PS, EPS โดยกลุ่มเม็ดพลาสติกชนิด HDPE และ PP เรียกว่า โพลีโอเลฟินส์ (Polyolefins)
และกลุ่มเม็ดพลาสติกชนิด ABS, PS, EPS เรียกว่า สไตเรนิก (Styrenics)
เม็ดพลาสติกที่ผลิตได้จะมีคุณสมบัติที่แตกต่างกัน ตามลักษณะของการนำไปใช้งาน มีรายละเอียดดังนี้

(1.3.1) เม็ดพลาสติกโพลีเอทธิลีนชนิดความหนาแน่นสูง (High Density Polyethylene -
HDPE)

  เม็ดพลาสติกชนิด HDPE ของบริษัทฯ ภายใต้ชื่อทางการค้า "POLENE”
  เป็นเม็ดพลาสติกโพลีเอทธิลีนชนิดความหนาแน่นสูงที่มีคุณสมบัติเหนียว ทนแรงกระแทกได้สูง แข็ง
  มีสีขาวขุ่น ทนต่อสารเคมี รักษารูปทรงได้ดี และสามารถทนอุณหภูมิสูงได้ดี เม็ดพลาสติก HDPE
  เหมาะสำหรับการนำไปขึ้นรูปในงานต่างๆ ดังต่อไปนี้

-   งานแผ่นฟิล์ม (Film) ได้รับความนิยมใช้ในงานฟิล์มมากที่สุด เนื่องด้วย HDPE
    มีลักษณะเหนียว ทนแรงกระแทกสูง สามารถทำให้เป็นแผ่นบางได้ง่าย
    จึงนิยมใช้ผลิตเป็นถุงบรรจุสินค้าที่ต้องการความแข็งและการทรงตัว เช่น ถุงใส่ของแบบมีหูหิ้ว
    ที่ใช้ตามห้างสรรพสินค้า หรือผสมกับ LDPE/LLDPE เพื่อผลิตเป็นถุงชนิดใช้งานหนัก เช่น
    ถุงใช้งานอุตสาหกรรม

-   งานเป่าเข้าแบบ (Blow Molding) ได้รับความนิยมใช้ในงานเป่าเข้าแบบ
    เป็นอันดับรองลงมาจากงานฟิล์ม เนื่องด้วย HDPE มีลักษณะทนแรงกระแทก แข็งทรงรูปดี
    เป่าเข้าแบบได้ง่าย นอกจากนี้ยังมีความคงทนต่อการกัดกร่อนของสารเคมี
    จึงเหมาะสำหรับการนำไปผลิตเป็นขวดบรรจุน้ำดื่ม น้ำผลไม้ นม ขวดบรรจุน้ำมันเครื่อง
    ขวดเครื่องสำอางและแชมพู ถังน้ำ ถังน้ำมันเชื้อเพลิง และสารเคมี เป็นต้น

-   งานฉีดเข้าแบบ (Injection Molding) เหมาะสำหรับการขึ้นรูปแบบฉีดมีลักษณะเนื้อแข็ง
    ทนต่อแรงบิดและแรงกระแทกสูง น้ำหนักเบา
    จึงเหมาะสำหรับการนำไปใช้ในการผลิตผลิตภัณฑ์เครื่องใช้ในบ้าน ภาชนะขนาดเล็ก
    ผลิตภัณฑ์ในงานอุตสาหกรรมที่ต้องรับน้ำหนักและทนแรงกระแทกบ่อย เช่น แท่นรองสินค้า
    (Pallette) ภาชนะบรรจุ หรือ ลังบรรจุผลไม้ และเครื่องดื่ม เป็นต้น

-   งาน Yarn/Monofilament Extrusion ในรูปของเส้นใย มีลักษณะเหนียว ทนแรงดึง
    และแรงยืดตัวได้ดี สามารถทำเป็นเส้นใยยาวๆ ได้ง่าย มีความมันเงาดี
    ดังนั้นจึงเหมาะสำหรับทำเชือก แห และอวน ผ้าใบสาน ถุงสาน เป็นต้น

-   งานผลิตท่อ และฉนวนหุ้มสายไฟ (Pipe, Wire and Cable Extrusion) HDPE
    ในรูปของท่อ มีลักษณะที่เหมาะสมต่องานผลิตท่อน้ำประปา ท่อร้อยสายไฟฟ้า ฉนวนหุ้มสายไฟ
    ซึ่งมีคุณสมบัติเชิงกลที่ทนแรงดึง ทนแรงกระแทก มีความยืดหยุ่นสูง
    ทนต่อการกัดกร่อนของสารเคมี และทนต่อสภาพแวดล้อม

(1.3.2) เม็ดพลาสติกชนิดโพลีโพรพีลีน (Polypropylene - PP)

  เม็ดพลาสติกชนิด PP ของบริษัทฯภายใต้ชื่อทางการค้า "POLENE”
  เป็นเม็ดพลาสติกที่มีคุณสมบัติที่ใกล้เคียงกับเม็ดพลาสติกชนิด HDPE และ LDPE
  จึงสามารถใช้ทดแทนกันได้ในระดับหนึ่ง แต่ PP สามารถทนความร้อนได้สูงกว่า HDPE เหนียว
  แข็งแกร่ง ทนต่อแรงอัดและแรงกระแทก ไม่สึกกร่อนง่าย ทนต่อสารเคมี เป็นฉนวนไฟฟ้าที่ดี
  ปัจจุบันมีการนำเม็ดพลาสติกชนิด PP ไปใช้ในการผลิตในรูปแบบต่างๆ ดังนี้

-   งานแผ่นฟิล์ม (Film) ใช้ในการผลิตแผ่นพลาสติกที่ต้องการความใส
    เพื่อใช้เป็นถุงพลาสติกประเภทถุงร้อน ฟิล์มห่อของทั่วไปหรือบรรจุอาหาร ฯลฯ

-   ในรูปของเส้นใย (Filament / Yarn) ใช้ในงานทอกระสอบสาน ถุงหอม ถุงกระเทียม
    ผ้าใบสาน ส่วนเส้นใยกลม (Filament) มี 2 ลักษณะ คือ Mono-Filament
    (เส้นใยเดี่ยว) ใช้ในงานทำเชือก ที่ต้องการรับแรงมากๆ เช่น เชือกใยยักษ์
    หรืออีกลักษณะหนึ่งคือ Muti-Filament (เส้นใยกลุ่ม) ใช้ในงานสายเข็มขัด
    และสายกระเป๋า

-   งานฉีดเข้าแบบ (Injection Molding) เหมาะสำหรับการผลิตเครื่องใช้ในบ้านเครื่องครัว
    ชิ้นส่วนรถยนต์ ชิ้นส่วนเครื่องใช้ไฟฟ้า เปลือกแบตเตอรี่ ถังบรรจุสี และเฟอร์นิเจอร์กลางแจ้ง
    เป็นต้น

-   งานเป่าเข้าแบบ (Blow Molding) มีคุณสมบัติในการผลิตบรรจุภัณฑ์ใส
    ที่ให้ผิวแข็งทนต่อกรดและด่าง
    มีความสะอาดปลอดภัยสูงเหมาะแก่การใช้เป็นขวดบรรจุอาหารหรือ ขวดบรรจุเครื่องสำอาง
    เป็นต้น

-   งานรีดเป็นแผ่น (Sheet Extrusion) ได้รับความนิยมมากขึ้น เนื่องจาก PP
    ให้การทรงรูปชิ้นงานที่ดี สามารถ recycle ได้ และราคาไม่สูงมากนัก ซึ่งงานที่ใช้ PP
    sheet มีตั้งแต่งานแฟ้มเอกสารต่างๆ งาน vacuum forming ได้แก่ งาน packaging
    ต่างๆ เช่น ถ้วยน้ำหรือถาดใส่ของต่างๆ

(1.3.3) เม็ดพลาสติกชนิด Acrylonitrile-Butadine-Styrene (ABS)

  ABS ของบริษัท ภายใต้ชื่อทางการค้า ”PORENE”
  เป็นเม็ดพลาสติกที่มีคุณสมบัติเด่นในการทนแรงกระแทกได้ดี (High Impact Strength)
  มีความมันเงาที่ผิว (High Gloss) ทนความร้อน (High Heat) แข็งแกร่ง (High
  Stiffness And High Rigidity) และทนต่อสารเคมีได้ดี (High Chemical
  Resistance)

-   งานฉีดเข้าแบบ (Injection Molding)

  จะเป็นการนำเม็ดพลาสติกไปฉีดเข้าแบบเพื่อให้ได้ชิ้นงานตามต้องการ
  ซึ่งเหมาะสำหรับการนำไปใช้งานต่างๆ ได้แก่

-   เครื่องใช้ไฟฟ้า ได้แก่ ชิ้นงานส่วนประกอบหม้อหุงข้าว เตารีด โทรศัพท์ พัดลม
    แป้นพิมพ์คอมพิวเตอร์ และโทรทัศน์ เนื่องจาก ABS มีคุณสมบัติเด่นคือทนต่อความร้อนสูง
    มีความมันเงา สามารถชุบโลหะได้ดี มีอัตราการไหลสูง และมีการหน่วงเหนี่ยวการติดไฟที่ดี

-   ชิ้นส่วนยานยนต์ ได้แก่ กระจกมองข้าง Console Box แผงหน้าปัดรถยนต์
    และชิ้นส่วนรถจักรยานยนต์ ได้แก่ แผงหน้าปัด หน้ากาก บังโคลน หมวกกันน็อก เนื่องจาก
    ABS มีคุณสมบัติด้านความแข็งแรงทนทาน ทนความร้อน ทนต่อแรงกระแทกสูง
    มีการเกาะติดของสีที่ดี ไม่เกิดเป็นรอยฝ้าขาว ทนต่อตัวทำละลายจำพวกทินเนอร์
    และให้ความมันเงา

-   เครื่องใช้ในครัวเรือน ได้แก่ ชิ้นส่วนเครื่องเรือน สุขภัณฑ์ เนื่องจาก ABS
    มีคุณสมบัติมีความมันเงาสูง ทนแรงกระแทก สามารถชุบโลหะได้ดี และทนต่อสารเคมีได้ดี

-   ของเด็กเล่น เนื่องจากเม็ดพลาสติกชนิด ABS มีคุณสมบัติทนต่อการแตกหัก
    หากแตกหักก็จะไม่เกิดเหลี่ยมคม (Sharp Point) ที่เป็นอันตรายต่อเด็ก
    รวมถึงมีความมันเงาสูง และให้สีที่สดใส

-   EXTRUSION จะเป็นการนำเม็ดพลาสติกไปรีดเป็นแผ่นพลาสติก แล้วจึงนำไปขึ้นรูปด้วยวิธี
    VACUUM อีกครั้งหนึ่ง เช่น ชิ้นส่วนภายในตู้เย็น เป็นต้น

(1.3.4) เม็ดพลาสติกชนิด Acrylonitrile Styrene (SAN)

  SAN หรือ AS ของบริษัทภายใต้ชื่อทางการค้า “PORENE” เป็นเม็ดพลาสติกที่ให้คุณสมบัติความใส
  ความแข็ง ความแกร่ง ความเหนียว การทนความร้อน และทนสารเคมีได้ดีกว่า PS
  จึงนิยมนำไปใช้ในงานฉีด (Injection Molding) ได้แก่

-   ชิ้นส่วนยานยนต์ เช่น เลนส์ไฟหน้า ไฟท้าย ไฟเลี้ยว แต่มีการใช้ไม่มากนัก
    เนื่องจากคุณสมบัติด้านความใส การทนแรงกระแทก ยังไม่ดีเท่า PMMA แต่ราคาที่ถูกกว่า
    จึงถูกใช้แทนในบางชิ้นส่วน

-   เครื่องใช้ภายในบ้าน เช่น สุขภัณฑ์ ไฟแช็ค ภาชนะใส่ของโดย SAN ซึ่งได้รับความนิยมใช้มาก
    เนื่องจาก SAN มีคุณสมบัติเฉพาะตัวที่ดี

-   เครื่องใช้ไฟฟ้า ได้แก่ ใบพัดพัดลม หน้ากากแอร์ เครื่องปั่นน้ำผลไม้ เนื่องเพราะ SAN
    มีคุณสมบัติให้ความมันเงา ความคงรูปสูง การทนความร้อน และสารเคมีได้ดี

(1.3.5) เม็ดพลาสติกชนิด Polystyrene (PS)

PS ของบริษัทฯภายใต้ชื่อทางการค้า “PORENE” สามารถแบ่งคุณสมบัติได้เป็น 2 ประเภท

-   GPPS (General Purpose Polystyrene)

  เป็นเม็ดพลาสติก PS ที่ให้ความใส ความแข็ง ความสามารถในการขึ้นรูปเป็นชิ้นงานง่าย
  โดยไม่ต้องอบเม็ดก่อน แต่มีข้อเสียคือทนแรงกระแทกได้น้อย (Low Impact Strength)
  ตัวอย่างเช่น ตลับเทป, ตลับวีดีโอ, ตลับซีดี, เครื่องใช้ไฟฟ้า, เครื่องใช้ในครัวเรือน เป็นต้น

-   HIPS (High Impact Polystyrene)

  เป็นเม็ดพลาสติก PS ที่สามารถทนแรงกระแทกได้มากขึ้นกว่า GPPS เนื่องจากมีการพัฒนาโดยใส่
  BUTADIENE ลงไปเป็น HIPS แต่จะสูญเสียความใส เม็ดพลาสติก GPPS และ HIPS
  เหมาะสาหรับการนำไปใช้ในการผลิตขึ้นรูปต่างๆ ดังนี้

-   งาน INJECTION MOLDING

PS สามารถใช้ฉีดขึ้นรูปได้กับชิ้นงานเล็กๆ จนถึงชิ้นงานที่หนักประมาณ 25 กก. เนื่องจากมีการไหลที่ดี มีอุณหภูมิหลอมเหลวเป็นหนึ่งเดียว และมีการผสมของเนื้อพลาสติกที่ดี จึงเหมาะสำหรับการนำไปผลิต ตลับเทป, ตลับวีดีโอ, ตลับซีดี, เครื่องใช้ไฟฟ้า, เครื่องใช้ในครัวเรือน เป็นต้น

-   งาน SHEET & FILM EXTRUSION

PS สามารถนำไปขึ้นรูปโดยวิธีการดึงขึ้นรูป ซึ่งจะใช้กับการดึงเป็นแผ่น SHEET หรือดึงเป็นแผ่นฟิล์ม เช่น ถ้วยไอศครีมที่เกิดจากการนำ Sheet ไป vacuum และฟิลม์ที่ใช้ในการห่อดอกไม้ เป็นต้น

(1.3.6) เม็ดพลาสติกชนิด Expandable Polystyrene (EPS)

PS ของบริษัทฯภายใต้ชื่อทางการค้า “PORENE” เป็นเม็ดพลาสติกที่มีโพรงแก๊สเล็กๆ
แทรกปะปนกระจัดกระจายมากมาย มีลักษณะเป็นเม็ดกลมๆ สีขาว ประกอบด้วยสาร Polystyrene
ซึ่งใช้แก๊ส Pentane เป็นตัว Blowing Agent
ทำให้เกิดการพองตัวจึงไม่ทำลายชั้นบรรยากาศหรือ CFC FREE สามารถนำไปใช้งานดังต่อไปนี้

-   งาน Packaging ได้แก่ โฟมใช้กันกระแทกในงานบรรจุภัณฑ์ต่างๆ เช่น เครื่องใช้ไฟฟ้า

-   งาน Block ได้แก่ ฉนวนกันความร้อนในห้องเย็นสำหรับงานประมง
    งานก่อสร้างและงานประดิษฐ์ตกแต่ง เป็นต้น

(1.4) โพลีออล

ผลิตภัณฑ์โพลีออล ได้แก่ โพลีอีเทอร์โพลีออล โพลีเอสเทอร์โพลีออล พรีโพลีเมอร์
เป็นวัตถุดิบสำหรับผลิตโพลียูรีเทน โดยโพลียูรีเทนสามารถนำไปผลิตเป็นผลิตภัณฑ์ชนิดต่างๆ เช่น
โฟมที่ใช้ในการทำเฟอร์นิเจอร์
ฟูกโฟมที่ใช้เป็นฉนวนกันการถ่ายเทความร้อนในอุตสาหกรรมก่อสร้างอาคารและอุปกรณ์ทำความเย็นต่างๆ
และโฟมสังเคราะห์ซึ่งใช้ทำพื้นรองเท้า

(2) ผลิตภัณฑ์น้ำมัน

ผลิตภัณฑ์น้ำมันของบริษัทและบริษัทย่อย แบ่งได้ดังนี้

(2.1) ผลิตภัณฑ์น้ำมันเชื้อเพลิง ได้แก่

-   น้ำมันเบนซิน หรือ ก๊าซโซลีน (Gasolines) คือ น้ำมันเชื้อเพลิงสำหรับเครื่องยนต์เบนซิน
    ประเภทของน้ำมันเบนซินอาจแบ่งโดยค่าอ็อกเทน
    ค่าอ็อกเทนเป็นตัวเลขที่แสดงคุณสมบัติต้านทานการน๊อกของเครื่องยนต์ ตามข้อกำหนดของรัฐ
    แบ่งออกเป็นน้ำมันเบนซินไร้สารตะกั่ว ULG 95 และ ULG 91

-   น้ำมันดีเซลหมุนเร็ว (Diesel Oil)
    ใช้เป็นเชื้อเพลิงสำหรับเครื่องยนต์ดีเซลหมุนเร็วที่ใช้กับยานยนต์ เช่น รถยนต์ รถบรรทุก
    เรือประมง เรือโดยสาร รถแทรกเตอร์ ฯลฯ

-   น้ำมันก๊าด (Kerosene)
    ใช้ในการจุดตะเกียงให้ความสว่างตามชนบทที่อยู่ห่างไกลและไม่มีไฟฟ้า
    นอกจากนี้ยังใช้ในงานอุตสาหกรรมบางชนิดที่ต้องการการเผาไหม้ของเชื้อเพลิงที่สะอาด เช่น
    อุตสาหกรรมกระเบื้องเคลือบเซรามิค เป็นต้น

-   น้ำมันเตา (Fuel Oil) เป็นผลิตภัณฑ์น้ำมันที่ได้จากส่วนที่มีจุดเดือดสูงของน้ำมันดิบ
    ใช้ประโยชน์มากในงานอุตสาหกรรม การคมนาคมขนส่ง และใช้ในการผลิตกระแสไฟฟ้า

-   ก๊าซหุงต้ม หรือ ก๊าซปิโตรเลียมเหลว (Liquified Petroleum Gas – LPG) คือ
    สารประกอบไฮโดรคาร์บอน พวกก๊าซโปรเพน และก๊าซบิวเทน
    ส่วนมากนำไปใช้ในงานหุงต้มในครัวเรือน อีกทั้งยังสามารถนำไปใช้ในงานอุตสาหกรรมต่างๆ
    นอกจากนี้ยังใช้เป็นเชื้อเพลิงสำหรับเครื่องยนต์เบนซินได้

    2.  ผลิตภัณฑ์น้ำมันอื่นๆ

-   น้ำมันหล่อลื่นพื้นฐาน (Lube Base Oil) คือ
    ผลิตภัณฑ์น้ำมันที่ได้จากการนำเอาผลิตภัณฑ์ส่วนหนักจากหอกลั่นบรรยากาศ ปัจจุบัน บริษัทฯ
    มีผลิตภัณฑ์น้ำมันหล่อลื่นหลายชนิด ซึ่งจัดจำหน่ายทั้งในนามบริษัทฯ
    และการจำหน่ายเพื่อการผลิตต่อ

-   ยางมะตอย (Asphalt) เป็นสารประกอบไฮโดรคาร์บอนหลายชนิด และสารอินทรีย์อื่นๆ
    ซึ่งรวมเรียกว่า บิทูเมน มีลักษณะเป็นของเหลวข้นและหนืด
    ยางมะตอยเป็นผลิตภัณฑ์ที่หนักที่สุดที่ได้จากกระบวนการกลั่นน้ำมันดิบ ใช้ประโยชน์สำหรับทำถนน
    ลานจอดรถ วัสดุกันซึม

-   ผลิตภัณฑ์น้ำมันอื่นๆ ได้แก่ โซลเวนท์ (Solvent), เว็กซ์ (Wax)

3.2 การตลาด และภาวะการแข่งขัน

3.2.1 การตลาดและภาวะการแข่งขันของผลิตภัณฑ์เม็ดพลาสติก

  กลยุทธ์การแข่งขัน

  - ราคา

จากการที่บริษัทฯ ดำเนินธุรกิจการผลิตปิโตรเคมีครบวงจร รวมถึงมีระบบสนับสนุนการผลิต อาทิ
คลังเก็บวัตถุดิบ ท่าเรือน้ำลึก โรงไฟฟ้า อยู่ในหน่วยการผลิตเดียวกัน จึงทำให้บริษัทฯ
มีความได้เปรียบในด้านการแข่งขันราคา
เนื่องจากเม็ดพลาสติกจัดเป็นสินค้าโภคภัณฑ์ประเภทหนึ่งที่ความต้องการซื้อของผู้บริโภคจะขึ้นอยู่กับปัจจัยด้านราคาด้วย

  - คุณภาพสินค้า

ผลิตภัณฑ์เม็ดพลาสติกทุกประเภทของบริษัทฯ ได้รับการรับรองระบบมาตรฐานคุณภาพ
ISO 9002 ดังนั้นจึงนับเป็นการสร้างความมั่นใจให้แก่ลูกค้าในด้านมาตรฐานคุณภาพของบริษัทฯ
ทั้งนี้บริษัทฯ ยังได้รับการรับรองมาตรฐานคุณภาพเม็ดพลาสติก สำหรับการนำไปใช้เฉพาะงาน อาทิ
FDA, UL, EN71
จึงทำให้ลูกค้ามีความมั่นใจในผลิตภัณฑ์พลาสติกที่ขึ้นรูปจากการใช้ผลิตภัณฑ์ของบริษัทฯ
ที่จะมีคุณสมบัติตรงตามความต้องการของลูกค้าปลายทาง

  - การให้บริการ

จากการที่บริษัทฯ อยู่ในกลุ่มบริษัทผู้ผลิตปิโตรเคมีที่เป็นผู้บุกเบิกอุตสาหกรรม
และดำเนินธุรกิจมายาวนานกว่า 20 ปี จึงทำให้บริษัทฯ สามารถสั่งสมประสบการณ์ในการเข้าใจ
และตอบสนองต่อความต้องการของลูกค้า ซึ่งบริษัทฯ
มีนโยบายการดำเนินธุรกิจเสมือนเป็นหุ้นส่วนทางธุรกิจกับลูกค้า นับตั้งแต่การพัฒนาสินค้า
การแก้ไขปัญหาจากการผลิต และการวางแผนวัตถุดิบ เป็นต้น

  ลักษณะลูกค้า

ลูกค้ากลุ่มเป้าหมายของบริษัทฯ ได้แก่ โรงงานขึ้นรูปผลิตภัณฑ์พลาสติกประเภทต่างๆ
ที่แบ่งตามประเภทการขึ้นรูปพลาสติก ดังต่อไปนี้

  งานฉีดเข้าแบบ (Injection Molding) มีสัดส่วนประมาณร้อยละ 60

  งานแผ่นฟิล์ม (Blow Film) มีสัดส่วนประมาณร้อยละ 15

  งานเส้นใย (Yarn) มีสัดส่วนประมาณร้อยละ 10

  งานรีด (Extrusion) มีสัดส่วนประมาณร้อยละ 5

  งานเป่าขวด (Blow Molding) มีสัดส่วนประมาณร้อยละ 5

  งานอื่นๆ เช่น งานเคลือบ (Lamination) มีสัดส่วนประมาณร้อยละ 5

บริษัทฯ ไม่มีสัดส่วนการจำหน่ายให้กับลูกค้ารายใดรายหนึ่งเกินกว่าร้อยละ 30
ของยอดจำหน่ายทั้งหมด ดังนั้น บริษัทฯ จึงไม่มีความเสี่ยงต่อการพึ่งพิงลูกค้ารายใดรายหนึ่ง

การจำหน่าย และช่องทางการจัดจำหน่าย

บริษัทฯ จำหน่ายสินค้าในประเทศต่อการขายส่งออกเป็นสัดส่วนประมาณร้อยละ 45 ต่อ 55
ตามรายละเอียดดังต่อไปนี้

  (1) การขายในประเทศ

บริษัทฯ ให้บริการจำหน่าย และส่งมอบสินค้าถึงลูกค้าในประเทศผ่านตัวแทนการค้าในประเทศ 14
ราย ซึ่งบริษัทฯ มีความสัมพันธ์เชิงธุรกิจที่ดีและยาวนาน เนื่องจากบริษัทฯ
อยู่ในกลุ่มบริษัทที่เป็นผู้บุกเบิกการผลิตปิโตรเคมีในประเทศไทย
และยังมีผลิตภัณฑ์เม็ดพลาสติกในกลุ่มบริษัทฯ ที่หลากหลายประเภท
จึงนับเป็นการช่วยสนับสนุนการทำตลาดของตัวแทนการค้าของบริษัทฯ
ทั้งนี้การจำหน่ายผ่านตัวแทนการค้าในประเทศของบริษัทฯ ดังกล่าวคิดเป็นร้อยละ 80
ของมูลค่าการขายในประเทศทั้งหมด นอกเหนือจากการขายตรงถึงลูกค้าของบริษัทฯ ดังนั้นบริษัทฯ
จึงไม่มีความเสี่ยงในการเรียกเก็บเงินจากลูกค้า
เนื่องจากตัวแทนการค้าจะมีหลักประกันการชำระเงินให้แก่บริษัทฯ

  (2) การขายส่งออก

บริษัทฯ ให้บริการจำหน่ายและส่งมอบสินค้าแก่ลูกค้าในต่างประเทศ
ผ่านตัวแทนการค้าในต่างประเทศของบริษัทฯ ซึ่งบริษัทฯ มีความสัมพันธ์เชิงธุรกิจที่ดีและยาวนาน
จากการที่บริษัทฯ มีผลิตภัณฑ์เม็ดพลาสติกหลากหลายประเภท จึงช่วยสนับสนุนการทำตลาด
และการรักษาฐานลูกค้าของตัวแทนการค้าในต่างประเทศ ประกอบกับบริษัทฯ
มีความสามารถในการบริหารต้นทุนการผลิต
และการรักษามาตรฐานระบบคุณภาพได้เทียบเท่ามาตรฐานสากล จึงทำให้ผลิตภัณฑ์ของบริษัทฯ
ได้รับการยอมรับในตลาดต่างประเทศ โดยในปี 2543 บริษัทฯ
ได้ส่งเม็ดพลาสติกไปจำหน่ายยังตลาดหลักในประเทศต่างๆ ได้แก่ ฮ่องกง, เวียดนาม, ไต้หวัน,
ปากีสถาน, ฟิลิปปินส์, อินเดีย เป็นต้น

การคาดการณ์ภาวะตลาด

ความต้องการเม็ดพลาสติก HDPE, PP, PS, ABS/SAN และ EPS โดยรวมของประเทศในปี
2543 ไม่เปลี่ยนแปลงจากปี 2542 มากนัก ถึงแม้อัตราการเติบโตทางเศรษฐกิจในปี 2543
จะขยายตัวเพิ่มขึ้นร้อยละ 4 ดังนั้นผู้ผลิตเม็ดพลาสติกในประเทศยังคงเน้นการส่งออก
โดยอัตราการส่งออกเม็ดพลาสติกของประเทศไทย ขยายตัวจากปี 2542 ถึงร้อยละ 14
ในสภาวะดังกล่าวบริษัทฯ ยังคงรักษาระดับปริมาณการขายโดยรวมในปี 2543 เท่ากับปี 2542
ซึ่งในปริมาณการขายดังกล่าว บริษัทฯ
พยายามเสนอขายผลิตภัณฑ์เข้าตลาดในประเทศได้เพิ่มขึ้นจากปี 2542 ในอัตราร้อยละ 4
อย่างไรก็ตามหากพิจารณาถึงมูลค่าการขายโดยรวมของบริษัทฯ นับว่าในปี 2543
มูลค่าการขายเพิ่มขึ้นจากปี 2542 ประมาณร้อยละ 30
ทั้งนี้มีสาเหตุมาจากภาระต้นทุนวัตถุดิบที่เพิ่มขึ้นส่งผลให้ราคาขายเม็ดพลาสติกสูงตาม

ดังนั้นจึงคาดการณ์ว่าภาวะตลาดของประเทศไทยในปี 2544
จะมีความต้องการเม็ดพลาสติกโดยรวมไม่เปลี่ยนแปลงจากปี 2543 มากนัก
ทั้งนี้มีสาเหตุมาจากแนวนโยบายเศรษฐกิจของประเทศไทยต่อการแก้ไขปัญหาเศรษฐกิจที่ยังไม่ชัดเจน
สภาวะเศรษฐกิจของสหรัฐฯ ที่ชะลอตัว
ตลอดจนการฟื้นตัวทางเศรษฐกิจโดยรวมของประเทศในภูมิภาคเอเชียที่ยังไม่ชัดเจนนัก โดยบริษัทฯ
คาดว่าจะยังคงสามารถรักษาส่วนแบ่งในตลาดหลัก และกลุ่มลูกค้าทั้งในประเทศและต่างประเทศได้
เนื่องจากความต้องการเม็ดพลาสติกโดยรวมในภูมิภาค อาทิ ประเทศจีน และกลุ่มประเทศเอเชียใต้
ยังคงมีไม่เพียงพอกับความต้องการ ประกอบกับผลิตภัณฑ์ของบริษัทฯ
ได้รับการยอมรับในด้านมาตรฐานผลิตภัณฑ์ รวมถึงการบริการก่อนและหลังการขายที่บริษัทฯ
ให้ความใส่ใจกับลูกค้าอย่างใกล้ชิด ด้วยประสบการณ์ที่สั่งสมมากว่า 20
ปีในฐานะเป็นบริษัทในกลุ่มผู้ผลิตปิโตรเคมีที่บุกเบิกอุตสาหกรรมปิโตรเคมี
และพัฒนาปิโตรเคมีครบวงจรเป็นรายแรกของไทย

สภาพการแข่งขัน

เนื่องจากอุตสาหกรรมปิโตรเคมีมีคู่แข่งน้อยราย ดังนั้นขนาดของบริษัทฯ
เมื่อเทียบกับคู่แข่งอยู่ในสัดส่วนประมาณ 1 ใน 3 หรือร้อยละ 30
ของปริมาณกำลังการผลิตรวมของอุตสาหกรรมผลิตเม็ดพลาสติก ซึ่งจากขนาดของบริษัทฯ
ดังกล่าวจะเอื้อต่อการบริหารต้นทุนของบริษัทฯ
อย่างมีประสิทธิภาพในเชิงการประหยัดต่อขนาดและการบริหารต้นทุนที่สามารถแข่งขันราคาได้ในตลาด
(Survival Price) เนื่องจากการที่บริษัทฯ มีการดำเนินธุรกิจแบบ backward integration
ซึ่งปัจจุบันอุตสาหกรรมปิโตรเคมีของกลุ่มปูนซีเมนต์ไทย
ก็นับเป็นกลุ่มผู้ผลิตอีกรายที่สามารถดำเนินธุรกิจแบบ backward integration
ได้เช่นเดียวกันกับกลุ่มบริษัททีพีไอ

ในขณะที่สถานภาพและสภาพการแข่งขันของบริษัทฯ
จะขึ้นอยู่กับกลยุทธ์การตลาดในการเสนอราคาขายที่แข่งขันได้ในตลาด
การให้บริการสินค้าที่มีมาตรฐานคุณภาพสากล
การให้บริการสินค้าที่มีมูลค่าเพิ่มในการตอบสนองความต้องการของลูกค้าเฉพาะงาน
การให้บริการเทคนิคและพัฒนาผลิตภัณฑ์ร่วมไปกับลูกค้า
การให้บริการจัดส่งสินค้าแก่ลูกค้าอย่างต่อเนื่องและทันเวลา
ซึ่งกลยุทธ์การตลาดดังกล่าวจะสอดคล้องกับสถานการณ์การแข่งขันทางธุรกิจของตลาดและภาวะความต้องการตลาดทั้งในประเทศและต่างประเทศในแต่ละช่วง

3.2.1 การตลาดและภาวะการแข่งขันของผลิตภัณฑ์น้ำมัน

 สถานการณ์ด้านราคาน้ำมันดิบขึ้นอยู่กับปัจจัยหลายด้าน เช่น นโยบายจำกัดเพดานการผลิตของกลุ่มประเทศโอเปค ปริมาณสำรองน้ำมันของสหรัฐ ความต้องการใช้น้ำมันของตลาดโลก โดยเฉพาะความต้องการใช้น้ำมันของประเทศต่างๆ ในเขตภูมิภาค ซึ่งขึ้นอยู่กับการปรับตัวของภาวะเศรษฐกิจ

สถานการณ์ด้านราคาของน้ำมันสำเร็จรูปปรับตัวตามราคาน้ำมันดิบ
โดยระดับการปรับตัวของแต่ละผลิตภัณฑ์ขึ้นอยู่กับช่วงเวลาของความต้องการใช้ เช่น ในช่วงฤดูร้อน
ราคาน้ำมันเบนซินปรับตัวมากกว่าน้ำมันดีเซล
เนื่องจากความต้องการใช้น้ำมันเบนซินสำหรับรถยนต์จะเพิ่มขึ้นในช่วงเวลาดังกล่าว
พอถึงช่วงปลายฤดูร้อน ความต้องการน้ำมันในตลาดโลกเริ่มชะลอตัว ประกอบกับประเทศต่างๆ
จะเริ่มสำรองน้ำมันดีเซลในช่วงฤดูหนาวที่จะมาถึง ทำให้ราคาน้ำมันดีเซลจะเริ่มปรับตัวสูงขึ้น

ด้านการแข่งขัน ตลาดน้ำมันสำเร็จรูปจะมีการแข่งขันสูง
ผู้ประกอบการน้ำมันในประเทศส่วนใหญ่ใช้กลยุทธ์ด้านราคา เพื่อรักษาส่วนแบ่งตลาด

ส่วนแบ่งการตลาด

ในปี 2543 บริษัทฯ มีส่วนแบ่งตลาดในประเทศประมาณร้อยละ 4.8
ลดลงจากปีที่ผ่านมาเล็กน้อยร้อยละ 0.2 โดยลดลงจากการขายผลิตภัณฑ์ดีเซล
ในขณะที่ผลิตภัณฑ์อื่นเพิ่มขึ้น ส่วนการส่งออกของบริษัทเพิ่มขึ้นประมาณ 24 ล้านลิตรหรือเพิ่มขึ้นร้อยละ
5 บริษัทคู่แข่งในประเทศที่สำคัญคือ ปตท. เชลล์ เอสโซ่ คาลเท็กซ์ และบางจาก

การแข่งขันของบริษัทฯ จะใช้กลยุทธ์ด้านราคา โดยเน้นการปรับราคาขึ้นเร็ว-ลงเร็ว
และเพิ่มปริมาณการจำหน่ายและพยุงค่าการตลาดให้อยู่ในระดับที่พอเหมาะ ส่วนด้านการบริการ
บริษัทฯ มีการให้บริการลูกค้า ดังนี้

-   คลังน้ำมัน บริษัทฯ มีคลังน้ำมันจำนวน 5 แห่งเพื่อบริการลูกค้าทั่วทุกภูมิภาค
    และเปิดบริการตลอด 24 ชั่วโมง

-   การขนส่ง มีบริการรถบรรทุกน้ำมันเพื่อจัดส่งให้ลูกค้าทั่วประเทศ รวมทั้งการขนส่งทางเรือ
    เมื่อลูกค้าต้องการรับน้ำมันทางเรือ

-   สถานีบริการน้ำมัน บริษัทฯ มีสถานีบริการ ภายใต้เครื่องหมายการค้าทีพีไอจำนวน 85 สถานี
    กระจายอยู่ทั่วประเทศ รวมทั้งมีมาร์ทและคาร์แคร์

-   บุคลากร บริษัทฯ มีผู้แทนขาย ผู้ประสานงานขาย รวมทั้งแผนกบริการงานขายไว้บริการลูกค้า
    และห้องออกตั๋วที่คอยรับการสั่งซื้อน้ำมันจากลูกค้าตลอด 24 ชั่วโมง

-   การตรวจสอบคุณภาพ บริษัทฯ มีเจ้าหน้าที่เทคนิคไว้คอยบริการให้ความรู้และแก้ปัญหา
    รวมทั้งออกไปตรวจเช็กคุณภาพตามสถานีบริการ คลังน้ำมัน เพื่อให้มั่นใจในคุณภาพ

ช่องทางการจำหน่าย

1.  การจำหน่ายผ่านสถานีบริการ (Retail)
    เป็นการจำหน่ายให้ประชาชนผู้ใช้น้ำมันเชื้อเพลิงทั่วไป ผ่านสถานีบริการน้ำมันของบริษัทฯ
    ซึ่งมีกระจายอยู่ทั่วประเทศ

2.  การจำหน่ายให้ผู้ใช้โดยตรง (Direct) เป็นการจำหน่ายให้กับผู้ใช้โดยตรง เช่น บริษัทรถ
    และเรือขนส่งสินค้าและคนโดยสาร กิจการประเภทก่อสร้าง และอื่นๆ
    รวมทั้งการขายให้บริษัทในเครือด้วย

3.  การจำหน่ายให้ลูกค้าขายส่ง (Wholesales)
    เป็นการจำหน่ายให้ผู้ค้าน้ำมันในประเทศรายเล็กหรือใหญ่
    ซึ่งซื้อน้ำมันจากบริษัทเพื่อไปจำหน่ายต่อให้กับผู้ค้าขายตรงและขายปลีก

4.  การจำหน่ายให้ลูกค้ามาตรา 6 เป็นการจำหน่ายให้กับบริษัทผู้ค้าน้ำมันทั้งขนาดใหญ่
    และขนาดกลาง ซึ่งมีคลังน้ำมันเป็นของตนเอง
    และจะนำน้ำมันเหล่านี้ไปไปจัดจำหน่ายต่อผ่านระบบเครือข่ายและช่องทางการจำหน่ายของบริษัทเหล่านั้นไปสู่ผู้บริโภคน้ำมันปลายทางอีกทอดหนึ่ง

5.  การส่งออก (Export) เป็นการจำหน่ายให้กับผู้ค้าน้ำมันในต่างประเทศ ได้แก่ ประเทศจีน,
    ลาว,
    เวียดนาม และกัมพูชา ซึ่งมีการขนส่งทั้งทางเรือและทางรถ

ตารางแสดงสัดส่วนปริมาณการจำหน่ายผลิตภัณฑ์น้ำมัน

แยกตามประเภทการจำหน่าย

  ---------------------------------------------- ------------------------
  ประเภทการจำหน่าย                                สัดส่วน

  การจำหน่ายผ่านสถานีบริการ                          20%

  การจำหน่ายให้ผู้ใช้โดยตรง                           5%

  การจำหน่ายให้ลูกค้าขายส่ง                           31%

  การจำหน่ายให้ลูกค้ามาตรา 6                         20%

  การส่งออก                                       24%
  ---------------------------------------------- ------------------------

บริษัทฯ ไม่มีสัดส่วนการจำหน่ายให้กับลูกค้ารายใดรายหนึ่งเกินกว่าร้อยละ 30
ของยอดจำหน่ายทั้งหมด ดังนั้น บริษัทฯ จึงไม่มีความเสี่ยงต่อการพึ่งพิงลูกค้ารายใดรายหนึ่ง

สถานการณ์พลังงานปี 2543

ในปี 2543 ปริมาณการใช้น้ำมันมีปริมาณลดลงเมื่อเทียบกับปีที่ผ่านมา
เนื่องจากราคาน้ำมันในตลาดโลกปรับตัวสูงขึ้น และมีความผันผวนระดับสูงมาตลอด
รวมทั้งค่าเงินบาทที่อ่อนตัว ส่วนราคาขายปลีกในประเทศปรับตัวเพิ่มขึ้นเกือบ 2 บาทต่อลิตร
ทำให้ปริมาณการผลิต การนำเข้า การจำหน่าย และการส่งออกมีปริมาณลดลง
แยกเป็นการผลิตลดลงวันละ 112.2 ล้านลิตร หรือประมาณร้อยละ 1 ความต้องการใช้วันละ 97.2
ล้านลิตร ลดลงร้อยละ 4 และการส่งออกวันละ 16.7 ล้านลิตร ลดลงร้อยละ 5

นอกจากนี้ความต้องการน้ำมันเชื้อเพลิงทุกชนิดมีปริมาณลดลง
เนื่องจากความต้องการใช้ในการคมนาคม ขนส่งและภาคอุตสาหกรรมชะลอตัวลง
ยกเว้นน้ำมันอากาศยาน และก๊าซแอลพีจีมีปริมาณเพิ่มขึ้น
เนื่องจากราคาไม่ปรับสูงขึ้นตามราคาตลาดโลก เพราะรัฐบาลจ่ายเงินชดเชยให้
ทำให้ประชาชนนิยมใช้ในครัวเรือน และเป็นเชื้อเพลิงสำหรับรถยนต์รับจ้าง
อีกทั้งการไฟฟ้าฝ่ายผลิตได้เปลี่ยนแปลงการใช้น้ำมันเตาเป็นก๊าซธรรมชาติ
เพื่อเป็นเชื้อเพลิงในการผลิตกระแสไฟฟ้า โดยการใช้น้ำมันเชื้อเพลิงที่ลดลง
แยกเป็นน้ำมันเบนซินวันละ 18.5 ล้านลิตร ลดลงร้อยละ 4 น้ำมันก๊าดวันละ 0.1 ล้านลิตร
ลดลงร้อยละ 6 น้ำมันดีเซลหมุนเร็วลดลงวันละ 40.6 ล้านลิตร ลดลงร้อยละ 2 น้ำมันเตาวันละ
17.4 ล้านลิตร ลดลงร้อยละ 20 ผลิตภัณฑ์น้ำมันที่เพิ่มขึ้นคือ น้ำมันอากาศยานวันละ 9.5 ล้านลิตร
เพิ่มขึ้นร้อยละ 6 และก๊าซแอลพีจีวันละ 5,758 เมตริกตัน เพิ่มขึ้นร้อยละ 18

3.3 การจัดหาผลิตภัณฑ์

วัตถุดิบหลักที่สำคัญที่ใช้ในกระบวนการผลิตของบริษัทฯ คือ น้ำมันดิบ (Crude) คิดเป็นสัดส่วนร้อยละ
75 ของการใช้วัตถุดิบทั้งหมดของบริษัทฯ โดยในปี 2543 นำเข้าจากต่างประเทศร้อยละ 98
และซื้อจากในประเทศร้อยละ 2

วัตถุดิบอื่นๆ ได้แก่ นาฟทา โพรพิลีน และอื่นๆ คิดเป็นสัดส่วนร้อยละ 25 ของวัตถุดิบทั้งหมด
โดยซื้อจากในประเทศประมาณร้อยละ 67 ต่างประเทศร้อยละ 33

บริษัทฯ มีสัดส่วนการซื้อน้ำมันดิบมากกว่าร้อยละ 30 กับผู้ขายน้ำมันดิบรายหนึ่ง แต่บริษัทฯ
ไม่มีความเสี่ยงต่อการพึ่งพาวัตถุดิบ เนื่องจากบริษัทฯ สามารถหาซื้อได้จากผู้ค้าน้ำมันดิบแหล่งอื่นๆ
ในตลาดโลก ในปี 2543 บริษัทฯ มีสัดส่วนการนำเข้าจากแหล่งตะวันออกกลางร้อยละ 90
และจากแหล่งอื่นๆ ร้อยละ 10

[]

โรงงาน

โรงงานของบริษัทฯ ตั้งอยู่เลขที่ 299 หมู่ที่ 5 ถนนสุขุมวิท ตำบลเชิงเนิน อำเภอเมืองระยอง
จังหวัดระยอง ดำเนินการภายใต้เขตนิคมอุตสาหกรรมทีพีไอ
แบ่งตามลักษณะการผลิตของผลิตภัณฑ์เป็น 5 คอมเพล็กซ์ ดังนี้

คอมเพล็กซ์ 1 เป็นโรงงานผลิตผลิตภัณฑ์กลุ่มโพลีโอเลฟินส์ กำลังการผลิต 600,000 ตันต่อปี
ประกอบด้วย โรงงานผลิตเม็ดพลาสติก HDPE และโรงงานผลิตเม็ดพลาสติก PP

คอมเพล็กซ์ 2 เป็นโรงงานผลิตผลิตภัณฑ์กลุ่มสไตเรนิก กำลังการผลิต 211,000 ตันต่อปี
ประกอบด้วย โรงงานผลิตเม็ดพลาสติก ABS, โรงงานผลิตเม็ดพลาสติก EPS,
โรงงานผลิตเม็ดพลาสติก PS
โรงงานผลิตสไตรีนโมโนเมอร์ กำลังการผลิต 200,000 ตันต่อปี และ
โรงงานผลิตอะโรเมติกส์ กำลังการผลิต 367,000 ตันต่อปี

คอมเพล็กซ์ 3 คือ โรงกลั่นน้ำมัน เพื่อผลิตผลิตภัณฑ์น้ำมันชนิดต่างๆ ได้แก่ แก๊สปิโตรเลียมเหลว
แก๊สโซลีน
น้ำมันก๊าด น้ำมันดีเซล น้ำมันเตา น้ำมันหล่อลื่นพื้นฐาน โดยโรงกลั่นน้ำมันแห่งแรกกำลังการผลิต
65,000 บาเรลต่อวัน และในปี 2543 บริษัทได้สร้างโรงกลั่นน้ำมันแห่งที่สองเสร็จ มีกำลังการผลิต
150,000 บาเรลต่อวัน กำลังการผลิตรวม 215,000 บาเรลต่อวัน

คอมเพล็กซ์ 4 คือ โรงงานผลิตโอเลฟินส์ กำลังการผลิต 706,000 ตันต่อปี
และโรงงานผลิตไฟฟ้ากำลังการผลิต
35 เมกกะวัตต์

คอมเพล็กซ์ 5 คือ โรงงานผลิตไฟฟ้ากำลังการผลิต 108 เมกกะวัตต์

ผลกระทบสิ่งแวดล้อม

บริษัท อุตสาหกรรมปิโตรเคมีกัลไทย จำกัด (มหาชน)
ตระหนักถึงความสำคัญของการรักษาคุณภาพสิ่งแวดล้อมอย่างยั่งยืน
เพื่อการอยู่ร่วมกันอย่างราบรื่นของการพัฒนาอุตสาหกรรมและคุณภาพชีวิตที่ดีของประชาชน
โดยได้กำหนดมาตรการป้องกันและรักษาสภาพแวดล้อมสำหรับกลุ่มบริษัททีพีไอ
ให้ครอบคลุมประเด็นผลกระทบสิ่งแวดล้อมในด้านต่างๆ ครบทุกด้าน
ตลอดระยะเวลาของการดำเนินการอย่างสม่ำเสมอ

ในปี 2543 ที่ผ่านมาไม่มีประเด็นด้านผลกระทบสิ่งแวดล้อมที่สำคัญที่มีผลร้ายแรงเกิดขึ้น บริษัทฯ
ได้จัดให้มีการตรวจวัดคุณภาพสิ่งแวดล้อมตามข้อกำหนดของหน่วยราชการ
สำหรับการตรวจวัดคุณภาพอากาศ 72 จุด คุณภาพน้ำ 60 จุด และคุณภาพเสียง 19 จุด
ซึ่งผลการตรวจวัดส่วนใหญ่อยู่ในระดับมาตรฐาน นอกจากนี้
ในการติดตามตรวจสอบผลกระทบที่อาจเกิดขึ้นจากการดำเนินการของทีพีไอ บริษัทฯ
ได้จัดให้มีการจัดทำระบบร้องเรียนด้านสิ่งแวดล้อมสำหรับการรับฟังปัญหาของประชาชน
ซึ่งประชาชนสามารถแจ้งหรือร้องเรียนเข้ามายังบริษัทฯ ได้ตลอดเวลา
และได้จัดให้มีการสอบถามปัญหาด้านสิ่งแวดล้อม
และทัศนคติของประชาชนที่มีต่อการดำเนินการของทีพีไอในช่วงปลายปี 2543 ซึ่งพบว่าประชาชน
ข้าราชการ และผู้นำชุมชน มีทัศนคติต่อการขยายโรงงานในอนาคตในทางบวกเพิ่มสูงขึ้นกว่าปี 2542

นอกจากการรักษาสภาพแวดล้อมที่ดีแล้ว บริษัทฯ ได้จัดให้มีการดำเนินการเชิงรุกสำหรับสิ่งแวดล้อม
โดยได้จัดให้มีระบบการจัดการสิ่งแวดล้อม (ISO 14000) สำหรับโรงงาน HDPE โรงไฟฟ้า
และศูนย์อุตสาหกรรมทีพีไอ ทั้งนี้คาดว่าทั้ง 3
โครงการจะได้รับรองมาตรฐานระบบการจัดการสิ่งแวดล้อมในปี 2544
และเพื่อเป็นการเสริมสร้างความรู้ความเข้าใจและทัศนคติของประชาชนต่อการดำเนินการด้านสิ่งแวดล้อมของทีพีไอ
บริษัทฯ ได้จัดให้มีการประชาสัมพันธ์และจัดทำกิจกรรมชุมชนสัมพันธ์
เพื่อเผยแพร่ข่าวสารและสร้างความสัมพันธ์อันดีให้แก่ชุมชนมากกว่า 10 โครงการ

บริษัทฯ ได้สนับสนุนกิจกรรมที่เกี่ยวข้องกับงานด้านสิ่งแวดล้อมในปี 2543 คิดเป็นค่าใช้จ่ายประมาณ
16 ล้านบาท โดยสามารถแยกกลุ่มได้ดังนี้

-   การลงทุนสร้างระบบป้องกัน/ลดมลสาร 10 ล้านบาท

-   การติดตามตรวจสอบผลกระทบสิ่งแวดล้อม 2.5 ล้านบาท

-   การจัดทำรายงานการศึกษาผลกระทบสิ่งแวดล้อม 1.5 ล้านบาท

-   กิจกรรมประชาสัมพันธ์ด้านสิ่งแวดล้อม 1 ล้านบาท

-   การจัดทำระบบการจัดการสิ่งแวดล้อม 1 ล้านบาท

ส่วนใหญ่จะเน้นการลงทุนด้านระบบป้องกันและควบคุมมลสาร
เพื่อป้องกันและลดผลกระทบต่อสิ่งแวดล้อม
ตลอดจนเป็นการรักษาสภาพแวดล้อมโดยรอบให้มีคุณภาพที่ดียิ่งขึ้น

การส่งเสริมการลงทุน

บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน
โดยได้รับสิทธิและประโยชน์ที่สำคัญ มีรายละเอียด ดังนี้

+---------+---------------------------+--------------------------------+
| วันท     | ผลิตภัณฑ์/โครงการ            | สิทธิและประโยชน์ที่สำคัญ             |
| ี่ได้รับบัตร |                           |                                |
|         |                           |                                |
| (เ      |                           |                                |
| ลขที่บัตร) |                           |                                |
+=========+===========================+================================+
| 30 พ.ย. | LLDPE และ/หรือ HDPE        | -   ไ                          |
| 2527    |                           | ด้รับยกเว้นอากรขาเข้าสำหรับเครื่องจักร |
|         | กำลังการผลิต 72,000 ตันต่อปี   |                                |
| (107    |                           | -   ได                         |
| 6/2527) |                           | ้รับยกเว้นภาษีเงินได้นิติบุคคลกำหนดเวลา |
|         |                           |     8 ปี นับตั้งแต่วันที่มีรายได้        |
|         |                           |     (2529-2537)                |
|         |                           |     และได้รับลดหย่อนร้อยละ 50 อีก 5 |
|         |                           |     ปีนับจากวันพ้นกำหนด            |
|         |                           |     (2537-2542)                |
+---------+---------------------------+--------------------------------+
| 28 มี.ค. | PP                        | -   ไ                          |
| 2532    |                           | ด้รับยกเว้นอากรขาเข้าสำหรับเครื่องจักร |
|         | กำลังการผลิต 100,000 ตันต่อปี  |                                |
| (103    |                           | -                              |
| 5/2532) |                           |   ได้รับยกเว้นภาษีเงินได้นิติบุคคลกำหนด |
|         |                           |     8 ปี นับแต่วันที่มีรายได้          |
|         |                           |     (2533-2541)                |
|         |                           |     และได้รับลดหย่อนร้อยละ 50 อีก 5 |
|         |                           |     ปี นับจากวันพ้นกำหนด           |
|         |                           |     (2541-2546)                |
+---------+---------------------------+--------------------------------+
| 25 ก.ย. | Condensate Splitter       | -   ไ                          |
| 2534    |                           | ด้รับยกเว้นอากรขาเข้าสำหรับเครื่องจักร |
|         | กำลังการกลั่นน้ำมันดิบวันละ      |                                |
| (       | 65,000 บาเรล              |                                |
| 1266/สอ |                           |                                |
| ./2534) |                           |                                |
+---------+---------------------------+--------------------------------+
| 21 พ.ย. | เขตอุตสาหกรรม จ.ระยอง      | -   ไ                          |
| 2534    |                           | ด้รับยกเว้นอากรขาเข้าสำหรับเครื่องจักร |
|         | ขนาดของเขตอุตสาหกรรม 4,261 |                                |
| (117    | ไร่                        | -   ได                         |
| 7/2534) |                           | ้รับยกเว้นภาษีเงินได้นิติบุคคลกำหนดเวลา |
|         |                           |     5 ปี นับแต่วันที่มีรายได้          |
|         |                           |     (2536-2541)                |
|         |                           |     และได้รับลดหย่อนร้อยละ 50 อีก 5 |
|         |                           |     ปีนับจากวันที่พ้นกำหนด           |
|         |                           |     (2541-2546)                |
+---------+---------------------------+--------------------------------+
| 13 ธ.ค. | PP                        | -   ไ                          |
| 2534    |                           | ด้รับยกเว้นอากรขาเข้าสำหรับเครื่องจักร |
|         | กำลังการผลิต PP 150,000     |                                |
| (       | ตันต่อปี                     | -   ได้รับยกเว้นภาษีเงินได้นิติบุคคล    |
| 1314/สอ |                           |     กำหนด 8 ปี นับแต่วันที่มีรายได้    |
| ./2534) |                           |                                |
|         |                           |  (2536-2544)และได้รับลดหย่อนร้อยละ |
|         |                           |     50 อีก 5 ปี นับจากวันพ้นกำหนด   |
|         |                           |     (2544-2549)                |
+---------+---------------------------+--------------------------------+
| 27 พ.ค. | HDPE                      | -   ไ                          |
| 2535    |                           | ด้รับยกเว้นอากรขาเข้าสำหรับเครื่องจักร |
|         | กำลังการผลิต 80,000 ตันต่อปี   |                                |
| (108    |                           | -   ได                         |
| 1/2535) |                           | ้รับยกเว้นภาษีเงินได้นิติบุคคลกำหนดเวลา |
|         |                           |     8 ปี นับแต่วันที่มีรายได้          |
|         |                           |     (2536-2544)                |
|         |                           |     และได้รับลดหย่อนร้อยละ 50 อีก 5 |
|         |                           |     ปี นับจากวันพ้นกำหนด           |
|         |                           |     (2544-2549)                |
+---------+---------------------------+--------------------------------+
| 3 ก.ย.  | ศูนย์บริการสาธารณูปโภค        | -   ไ                          |
| 2542    | มีกำลังการผลิตดังนี้            | ด้รับยกเว้นอากรขาเข้าสำหรับเครื่องจักร |
|         |                           |                                |
| (541    | พลังงานไฟฟ้า 54 MW          | -   ได                         |
| 7/2542) | ไอน้ำ 432,000 ตันต่อปี        | ้รับยกเว้นภาษีเงินได้นิติบุคคลกำหนดเวลา |
|         | คลังเก็บสินค้าขนาดความจุ       |     8 ปี นับแต่วันที่มีรายได้          |
|         | 45,000 ตันต่อปี              |     (2537-2545)                |
|         |                           |     และได้รับลดหย่อนร้อยละ 50 อีก 5 |
|         |                           |     ปี นับจากวันที่พ้นกำหนด          |
|         |                           |     (2545-2550)                |
+---------+---------------------------+--------------------------------+
| 19      | โครงการ Lube Base Oil     | -   ไ                          |
| เม.ย.   | มีกำลังการผลิตดังนี้            | ด้รับยกเว้นอากรขาเข้าสำหรับเครื่องจักร |
| 2537    |                           |                                |
|         | น้ำมันหล่อลื่นพื้นฐาน 337.48     |                                |
| (119    | ล้านลิตรต่อปี                 |                                |
| 6/2537) | ผลพลอยได้ ได้แก่             |                                |
|         | – Vacuum Gas oil, Vacuum  |                                |
|         | Residue, Extract          |                                |
|         | 725.80 ล้านตันต่อปี           |                                |
|         | – PDA-Asphalt, Bitumen    |                                |
|         | 419.80 ล้านลิตรต่อปี          |                                |
|         | – Petroleum Wax 73.83     |                                |
|         | ล้านลิตรต่อปี                 |                                |
+---------+---------------------------+--------------------------------+
| 21      | Catalyst ใช้ในการผลิต       | -   ไ                          |
| เม.ย.   | Polypropylene             | ด้รับยกเว้นอากรขาเข้าสำหรับเครื่องจักร |
| 2538    |                           |                                |
|         | กำลังการผลิต 36 ตันต่อปี       | -                              |
| (125    |                           | ได้รับยกเว้นภาษีเงินได้นิติบุคคลเป็นเวลา |
| 0/2538) |                           |     8 ปี                        |
|         |                           |                                |
|         |                           | -                              |
|         |                           |  ได้รับลดหย่อนภาษีเงินได้นิติบุคคลร้อยละ |
|         |                           |     50 อีก 5 ปี                  |
+---------+---------------------------+--------------------------------+
| 29 มิ.ย. | สีผง (Powder Plant)        | -   ไ                          |
| 2538    |                           | ด้รับยกเว้นอากรขาเข้าสำหรับเครื่องจักร |
|         | กำลังการผลิต 1,440 ตันต่อปี    |                                |
| (148    |                           |                                |
| 3/2538) |                           |                                |
+---------+---------------------------+--------------------------------+
| 20 ก.ค. | โครงการ Petrochemical     | -   ไ                          |
| 2538    | Complex มีกำลังการผลิตดงนี้    | ด้รับยกเว้นอากรขาเข้าสำหรับเครื่องจักร |
|         |                           |                                |
| (153    | น้ำมันดิบ 150,000 บาเรลต่อวัน  | -   ได้รับยกเว้นภาษีเงินได้นิติบุคคล    |
| 3/2538) | Ethylene 500,000 ตันต่อปี    |     กำหนดเวลา 8 ปี              |
|         | Propylene 410,000 ″       |     แล                         |
|         | Styrene Monomer 180,000 ″ | ะได้รับลดหย่อนภาษีเงินได้นิติบุคคลร้อยละ |
|         | MTBE 200,000 ″            |     50 อีก 5 ปี                  |
|         | LLDPE/HDPE 200,000 ″      |                                |
|         | PP 250,000 ″              | -   ไ                          |
|         | Butadiene 70,000 ″        | ด้รับยกเว้นอากรขาเข้าสำหรับวัตถุดิบและ |
|         | ผลพลอยได้ ได้แก่ PY-Gas      | วัสดุจำเป็นที่ต้องนำเข้าจากต่างประเทศเ |
|         | 300,000 ″                 | พื่อใช้ในการผลิตเพื่อการส่งออกเป็นเวลา |
|         | การให้บริการขนถ่ายสินค้าเหลว   |     5 ปี นับแต่วันนำเข้าครั้งแรก      |
|         | 8,470,000 ลบ.ม.ต่อปี        |                                |
|         | คลังเก็บสินค้าเหลว 1,142,820  | -   ได้รับยกเว้นอาก               |
|         | ลบ.ม.ต่อปี                  | รขาเข้าสำหรับของที่ผู้ไดัรับการส่งเสริมน |
|         |                           | ำเข้ามาเพื่อส่งกลับออกไปเป็นระยะเวลา |
|         |                           |     5 ปี                        |
|         |                           |                                |
|         |                           | -   ได้รับการอนุญาต               |
|         |                           | ให้หักเงินได้พึงประเมินเป็นจำนวนร้อยละ |
|         |                           |     5                          |
|         |                           |     ของรายได้ท                  |
|         |                           | ี่เพิ่มขึ้นจากปีก่อนจากการส่งออกเป็นเวลา |
|         |                           |     10 ปี                       |
|         |                           |                                |
|         |                           | นับแต่วันที่มีรายได้จากการประกอบกิจการ |
+---------+---------------------------+--------------------------------+
| 17 ก.ย. | เขตอุตสาหกรรม จ.สงขลา      | -   ไ                          |
| 2540    |                           | ด้รับยกเว้นอากรขาเข้าสำหรับเครื่องจักร |
|         | ขนาดของเขตอุตสาหกรรม 2,400 |                                |
| (159    | ไร่                        | -   ได้รับยกเว้นภาษีเงินได้นิติบุคคล    |
| 3/2540) |                           |     กำหนดเวลา 8 ปี              |
|         |                           |     แล                         |
|         |                           | ะได้รับลดหย่อนภาษีเงินได้นิติบุคคลร้อยละ |
|         |                           |     50 อีก 5 ปี                  |
+---------+---------------------------+--------------------------------+